
Številka: 013-22/2021/33
Datum:  8. 6. 2026


Zadeva: 	Zapisnik 13. izredne seje sveta za promocijo kmetijskih in živilskih proizvodov   
	
Datum seje: 		4. 6. 2026
Kraj sestanka:	MKGP, Dunajska 22, Ljubljana
Prisotni člani sveta: 	dr. Jože Podgoršek (KGZS), mag. Anita Jakuš (GZS - ZKŽP), Alenka Marjetič Žnider (ZZS) Nataša Krese (MKGP), Danilo Potokar (KGZS), dr. Tatjana Zagorc (GZS – ZKŽP).
Opravičeno odsotni: 	Danilo Kobal (GZS-ZKŽP), Melita Balaban Mozetič (MKGP).
Prisotni iz MKGP: 	Ana Le Marechal Kolar, Tomaž Džuban, Adrijana Bezeljak, Peter Boršič, Margin Gosenca

Dnevni red seje:
1.	Ugotovitev prisotnosti in sprejem dnevnega reda. 
      2.	Promocija sheme »izbrana kakovosti« v sektorju mleka zaradi padca cen mleka na slovenskem trgu.
3.	Razno
	
AD1	Ugotovitev prisotnosti in sprejem dnevnega reda 13. izredne seje sveta

Predsednik dr. Podgoršek je po uvodnem pozdravu ugotovil, da je svet sklepčen. Svet je soglasno sprejel predlagani dnevni red. 

  
AD2	Promocija sheme »izbrana kakovosti« v sektorju mleka zaradi padca cen mleka na slovenskem trgu.
Predsednik Sveta za promocijo dr. Jože Podgoršek je predstavil vsebino sklica izredne seje Sveta za promocijo. Pri tem je izpostavil nekaj ključnih dejavnikov problematike v sektorju mleka, med drugim zmanjšanje izvoza v evropske in azijske države, kar je privedlo do nižje odkupne cene mleka (trenutno 0,39 EUR/l). Ta je po izračunih Kmetijskega inštituta Slovenije (KIS) pod mejo vzdržne osnovne odkupne cene mleka.

Deležniki kmetijskega in živilskega sektorja (GZS – ZKŽP, Zadružna zveza Slovenije in KGZS) so se že pred časom sestali ter razpravljali o problematiki in možnostih pomoči sektorju. Zato Ministrstvu za kmetijstvo, gozdarstvo in prehrano (MKGP) predlagajo, da se jim pridruži pri iskanju možnih rešitev oziroma ukrepov za pomoč prizadetemu sektorju.

Nataša Krese, vodja Službe za krepitev in razvoj resorja na MKGP, je predstavila program dela za leto 2026 v sektorju mleka. Ta vključuje dva zakupa medijskega prostora v okviru promocije sektorjev mleka, mesa in sadja, sodelovanje pri promocijskih aktivnostih v okviru dogodkov Teden restavracij Pomlad 2026 in Jesen 2026, TR na ulici 2026 ter kmetijsko-živilskega sejma AGRA v Gornji Radgoni, predvidena pa je tudi trgovinska aktivacija v sodelovanju z Mercatorjem jeseni 2026.
Dr. Podgoršek je opozoril, kar so v razpravi potrdili tudi drugi člani Sveta za promocijo iz sektorja pridelave in predelave, da bi bilo smiselno trgovinsko aktivacijo razširiti še na preostali večji trgovski podjetji, Spar in Tuš, pri čemer bi iz sodelovanja izvzeli tuje diskontne trgovce. Tudi stališče sektorskega odbora za mleko je bilo, da se v aktivnosti vključijo predvsem tisti trgovci, ki odkupujejo in prodajajo večji delež slovenskih živil.

Predstavniki MKGP so nadalje pojasnili, da se pripravlja sprememba Zakona o hrani v delu, ki ureja promocijo živil, označenih s slovensko zastavico. V okviru sprememb bodo podrobneje opredeljene tudi nove sheme oziroma sektorji. V zaključni fazi usklajevanja je tudi Pravilnik o označevanju živil s slovensko zastavo, ki bo na novo določil razmerje velikosti med znakom sheme kakovosti in slovensko zastavo.
Dr. Podgoršek je izrazil mnenje, da košarica slovenskih proizvodov ni bistveno prispevala k večji prepoznavnosti sheme »izbrana kakovost – Slovenija«. Čeprav potrošniki znak prepoznajo, se pri nakupu pogosto še vedno odločajo predvsem na podlagi cene. Zato z optimizmom pričakujejo začetek označevanja živil s slovensko zastavico, ki naj bi predstavljal pomemben preboj pri prepoznavnosti slovenskih živil med potrošniki.

Tatjana Zagorc (GZS-ZKŽP) je izpostavila tudi pomemben vidik, ki se že odvija in bo še bolj odločilen v prihodnosti in sicer pomanjkanje živil z znakom IK, kar velja predvsem za sektor žit in sektor mesa – teletina. Člani Sveta za promocijo so se strinjali, da bo v prihodnje potrebno poskrbeti za spodbude za  rejo telet saj se lahko zgodi, da ne sčasoma ne bomo imeli niti surovine, za katero bi lahko izvajali promocijske aktivnosti. Prav takim vprašanjem bo namenjeno srečanje 24. avgusta na AGRI v Gornji Radgoni z poudarkom na sektorju žit. 

Ana Le Marechal (MKGP) je povedala, da so v zadnjem letu dobili tudi predlog s strani varuha odnosov v verigi preskrbe s hrano o zvišanju prispevka za promocijo v sektorju mleka. Prav tako je bil podan predlog plačevanja prispevka za promocijo za pridelano in izvoženo mleko v tujini. Le ti predlogi bodo predmet obravnave za prihodnja programska obdobja.

Tako so člani Sveta, po opravljeni razpravi, sprejeli dva sklepa in sicer sklep C, da se je svet za promocijo seznanil z dosedanjo promocijo v sektorju mleka. Sklep D: Svet za promocijo predlaga, da se izvedbe aktivnosti v okviru trgovinske aktivacije izvedejo v vseh treh klasičnih največjih slovenskih trgovcev: Mercator, Spar in Tuš.


AD3.	Razno
Članica Sveta za promocijo Anita Jakuš (GZS – ZKŽP) je podala vprašanje, kdaj bodo članom predstavljene ugotovitve raziskave Merjenje uspešnosti nacionalne kampanje promocije mesa in mleka za obdobje 2025–2026, ki jo izvaja agencija Aragon d. o. o. 
Glede na to, da bo večina članov tudi v prihodnjem mandatu ostala v enaki sestavi, je bilo dogovorjeno, da se predstavitev rezultatov raziskave izvede na prvi naslednji seji Sveta za promocijo, predvidoma jeseni.
Nadalje je vprašala o trenutnem statusu Strateškega načrta promocije 2026–2031. Predstavniki MKGP so pojasnili, da se je postopek potrjevanja Strateškega načrta podaljšal, in  bo predmet potrditve novega vodstva.

 Po razpravi so člani Sveta za promocijo sprejeli sklep, da se vsem članom sveta posreduje zadnja različica Strateškega načrta, ki je trenutno v postopku usklajevanja na MKGP.
 
Sklepi, ki so bili soglasno sprejeti: 
A. Svet je ugotovil sklepčnost - od osmih je bilo prisotnih šest članov sveta. 
B. Svet je obravnaval dnevni red in ga soglasno sprejel.  
C. Svet za promocijo se je seznanil z dosedanjo promocijo v sektorju mleka.
D. Svet za promocijo predlaga, da se izvedbe aktivnosti v okviru trgovinske aktivacije izvedejo v vseh treh klasičnih največjih slovenskih trgovcev: Mercator, Spar in Tuš.
E. Svet je sprejel sklep, da se vsem članom sveta pošlje verzija Strateškega načrta, ki je v postopku na MKGP.



Zapisal: 
Peter Boršić
                                       
dr. Jože Podgoršek
      	   predsednik Sveta za promocijo


3

